smcproject/ml-wiki-sentences huggingface dataset:
അച്ഛന്റെ അമ്മയായ ഡി.കെ. പട്ടമ്മാൾ കഴിഞ്ഞ തലമുറയിലെ ഏറ്റവും പ്രശസ്തരായ വായ്പ്പാട്ടുകാരിലൊരാളും അമ്മയുടെ അച്ഛനായ പാലക്കാടു മണി അയ്യർ മൃദംഗവാദനത്തിൽ മഹാവിദ്വാനുമായിരുന്നു.
അംബി ദീക്ഷിതർ , പാപനാശം ശിവൻ , മുത്തയ്യാ ഭാഗവതർ തുടങ്ങിയ സംഗീതപാരംഗതന്മാരുടെ ശിഷ്യപരമ്പരയിൽപെട്ടവരായിരുന്നു പട്ടമ്മാളും, അവരുടെ സഹോദരനായിരുന്ന ഡി.കെ. ജയരാമനും .
അമ്മയായ ലളിത ശിവകുമാറും അച്ഛമ്മയായ പട്ടമ്മാളും തന്നെയായിരുന്നു നിത്യശ്രീയുടെ ആദ്യഗുരുക്കൾ.
പട്ടമ്മാളുടെ കച്ചേരികളിൽ പാടാൻ പോകുമ്പോഴെല്ലാം കൂടെ പങ്കെടുക്കുന്ന മാതാപിതാക്കളോടൊപ്പം നിത്യശ്രീയേയും കൂട്ടുമായിരുന്നു.
അരങ്ങിൽ
1987 ആഗസ്റ്റ് 10 -നു് ആദ്യമായി ഒരു വലിയ സദസ്സിനു മുമ്പിൽ നിത്യശ്രീ  സ്വന്തം നിലയിൽ സംഗീതക്കച്ചേരി അവതരിപ്പിച്ചു.
കർണ്ണാടകസംഗീതത്തിലെ ഉജ്ജ്വലവ്യക്തിത്വങ്ങളായിരുന്ന കെ.വി. നാരായണസ്വാമി , ഡി.കെ. പട്ടമ്മാൾ, ഡി.കെ. ജയരാമൻ, വിജയ് ശിവ തുടങ്ങിയവർ ഈ പരിപാടിയിൽ സന്നിഹിതരായിരുന്നു.
വ്യക്തിപരമായ വിവരങ്ങൾ
1996-ൽ നിത്യശ്രീ, വി. മഹാദേവനെ വിവാഹം ചെയ്തു.
ഇവർക്ക് രണ്ടു പെൺകുട്ടികൾ ഉണ്ട്‌ - തേജശ്രീ, തനുജശ്രീ.
ചെന്നൈ നഗരത്തിൽ കോട്ടൂർപുരം 4-ആം മെയിൻ റോഡിലാണു് ഈ കുടുംബത്തിന്റെ വസതി.
ഏതാനും  മാസങ്ങൾക്കു മുമ്പു നടന്ന അമ്മയുടെ മരണത്തെത്തുടർന്നു് മാനസികമായി അസ്വസ്ഥനായിത്തീർന്ന മഹാദേവൻ 2012 ഡിസംബർ 20ന് ചെന്നൈയിലെ അടയാർ പുഴയിൽ ചാടി ആത്മഹത്യ ചെയ്തു .
ക്രിസ്ത്യൻ ഭക്തി ഗാനങ്ങൾ ആലപിക്കുന്ന കർണാടക സംഗീതജ്ഞർക്കെതിരെ രാഷ്ട്രീയ സനാതൻ സേവ സംഘം എന്ന തീവ്രഹിന്ദുത്വ സംഘടന ഭീഷണി മുഴക്കിയിരുന്നു.
ടി.എം കൃഷ്ണ , ഒ.എസ്. അരുൺ , നിത്യശ്രീ മഹാദേവൻ , ബോംബേ ജയശ്രീ തുടങ്ങിയ കർണാടക സംഗീതജ്ഞർക്കെതിരെയാണ് ഭീഷണി മുഴക്കിയത്.
എവിടെ പരിപാടി അവതരിപ്പിച്ചാലും ശാരീരികമായി കൈകാര്യം ചെയ്യുമെന്നാണ് ഭീഷണി.
ഭീഷണിയെങ്കിൽ, എല്ലാ മാസവും ക്രിസ്തുവിനെക്കുറിച്ചും അല്ലാഹുവിനെക്കുറിച്ചും കർണാട്ടിക്ക് ഗാനങ്ങൾ അവതരിപ്പിക്കുമെന്ന് ടി.എം കൃഷ്ണ ട്വീറ്റ് ചെയ്തിരുന്നു.
അവലംബം 1 2 http://www.thehindu.com/news/cities/chennai/mahadevans-suicide-shocks-music-lovers/article4222873.ece ↑ ↑ Nithyasree’s husband commits suicide - .thehindu.com ↑ https://www.asianetnews.com/news/tm-krishna-reply-to-hind-extremist-organization-threat-pdavx3 ↑ https://www.thehindu.com/news/cities/chennai/discordant-note-in-the-world-of-carnatic-music/article24648218.ece
നിത്യസഹായമാതാവ് ഇംഗ്ലീഷ് വിലാസം https://ml.wikipedia.org/wiki/Our_Lady_of_Perpetual_Help
യേശുവിന്റെ അമ്മ മറിയത്തിന് അതേ പേരുള്ള പതിനഞ്ചാം നൂറ്റാണ്ടിലെ ഒരു ബൈസാന്തിയ ചിത്രവുമായി ബന്ധപ്പെടുത്തി ഒൻപതാം പീയൂസ് മാർപ്പാപ്പ നൽകിയ ഒരു പേരാണ് നിത്യസഹായമാതാവ് .
1499 മുതൽ റോമിൽ ഉണ്ടായിരുന്ന നിത്യസഹായമാതാവിന്റെ ചിത്രം ഇപ്പോൾ അവിടത്തെ വിശുദ്ധ അൽഫോൻസ് ലിഗോരിയുടെ പള്ളിയിലാണ്.
പൗരസ്ത്യ ഓർത്തഡോക്സ് പാരമ്പര്യത്തിൽ ഈ ചിത്രം, "പീഡാനുഭവത്തിന്റെ കന്യക", "പീഡാനുഭവത്തിന്റെ ദൈവജനനി" എന്നൊക്കെ അറിയപ്പെടുന്നു.
അതിന്റെ പ്രചാരകരായി നിയോഗിക്കപ്പെട്ട റിഡംപ്റ്റെറിസ്റ്റ് മിഷനറിമാരുടെ പരിശ്രമഫലമായി ഈ ചിത്രം, കത്തോലിക്കാ രാജ്യങ്ങളിൽ പ്രത്യേകിച്ചും, ഏറെ ജനപ്രീതി നേടുകയും അതിന്റെ പകർപ്പുകൾ വ്യാപകമായി പ്രചരിക്കുകയും ചെയ്തു.
കുടുംബങ്ങളിലും വ്യാപാരസ്ഥാപനങ്ങളിലും പൊതുവാഹനങ്ങളിലും ചിത്രം സ്ഥാപിക്കപ്പെട്ടു.
വിശുദ്ധമറിയവുമായി ബന്ധപ്പെട്ട മതപരമായ കലാസൃഷ്ടികൾ പ്രചരിപ്പിക്കാൻ മാർപ്പാപ്പയുടെ അനുമതി കിട്ടിയിരിക്കുന്ന ഏക പുരോഹിതസംഘടന ആണ് റിഡെംപ്റ്ററിസ്റ്റ് മിഷനറിമാർ.
ഈ ചിത്രത്തിന്റെ പ്രചാരണം 1865-ൽ റിഡെംപ്റ്ററിസ്റ്റ് മിഷനറിമാരെ ഏല്പിച്ച ഒൻപതാം പീയൂസ് മാർപ്പാപ്പയും അതിന്റെ ഒരു പകർപ്പ് 2001-ൽ ദമാസ്കസിലെ ഉമ്മയാദ് മോസ്ക് സന്ദർശനത്തിനിടെ അവിടത്തെ പുരോഹിതനു നൽകിയ ജോൺ പോൾ രണ്ടാമൻ മാർപ്പാപ്പയും ഇതിന്റെ ചരിത്രവുമായി ബന്ധപ്പെട്ടവരാണ്.
റോമൻ കത്തോലിക്കാ സഭയിൽ നിത്യസഹായമാതാവിന്റെ തിരുനാളായി ആഘോഷിക്കപ്പെടുന്നത് ജൂൺ 27 ആണ്.
ബുധാനാഴ്ചകളിലോ ശനിയാഴ്ചകളിലോ നിത്യസഹായമാതാവിന്റെ നൊവേനയും ചൊല്ലുന്നു.
നൊവേനയെ തുടർന്ന് വിശുദ്ധ കുർബ്ബാനയുടെ വാഴ്വും പതിവുണ്ട്.
അവലംബം ↑ ↑ ↑ http://news.bbc.co.uk/2/hi/middle_east/1315190.stm ↑
നിത്യഹരിതനായകൻ ഇംഗ്ലീഷ് വിലാസം https://ml.wikipedia.org/wiki/Nithyaharitha_Nayakan
ധർമ്മജൻ ബോൾഗാട്ടി നിർമ്മിച്ച നിത്യഹരിത നായകൻ ഒരു മലയാള കോമഡി, ചലച്ചിത്രം ആണ്.
എ.ആർ ബിനുരാജ് ആണ്  സംവിധാനം.
വിഷ്ണു ഉണ്ണികൃഷ്ണൻ , മഞ്ജു പിള്ള , ഇന്ദ്രൻസ് , ബിജുകുട്ടൻ എന്നിവരാണ് ചിത്രത്തിൽ അഭിനയിക്കുന്നത്.
രഞ്ജിൻ രാജ് ചിത്രത്തിൽ സംഗീതം നൽകി.
പവി കെ പവനായിരുന്നു ഛായാഗ്രാഹകൻ.
ഈ ചിത്രം   2018 നവംബർ16ന് പുറത്തിറങ്ങി.
ടൈംസ് ഓഫ് ഇന്ത്യ റിപ്പോർട്ട് ചെയ്തതനുസരിച്ച് ചിത്രത്തിന് നല്ല അവലോകനങ്ങളും ക്രിട്ടിക്സ് റേറ്റിംഗും 2.5 / 5 ലഭിച്ചു.
സാജിമോന് (വിഷ്ണു ഉണ്ണികൃഷ്ണന്) ധാരാളം ആഗ്രഹങ്ങളുണ്ട്, പക്ഷേ അവന് കാര്യങ്ങൾ തെറ്റുന്നു.
അദ്ദേഹത്തിന്റെ പ്രണയബന്ധങ്ങളെ പിന്തുടരുന്നു ചിത്രം.
വിവാഹ രാത്രിയിൽ സാജിമോൻ ഭാര്യ ഹരിതയോട് (അഖില നാഥ്) തന്റെ ബന്ധത്തിന്റെ കഥകൾ പറയുന്നു.
നിത്യയുമായുള്ള (ജയശ്രീ ശിവദാസ്) പ്രണയത്തെക്കുറിച്ച് സാജിമോൻ വിവരിക്കുന്നു.
അവന്റെ സഹപാഠിയായ ജോബി (ബേസിൽ ജോസഫ്) അവളുടെ പ്രണയം നേടാൻ സാജിമോനെ സഹായിക്കുന്നു.
കോളേജ് പഠനകാലത്ത് സാജിമോൻ സുരുമിയുമായി (ശിവകാമി) പ്രണയത്തിലാകുന്നു.
സാജിമോന്റെ മാതാപിതാക്കളായ വാസു ( ഇന്ദ്രാൻസ് ), ഒമാന (മഞ്ജു പിള്ള) എന്നിവർ കോമഡി രംഗങ്ങൾ നൽകുന്നു.
താരം വേഷം 1 വിഷ്ണു ഉണ്ണികൃഷ്ണൻ സാജിമോൻ 2 ധർമ്മജൻ ബോൾഗാട്ടി ബിജു 3 അഞ്ജു അരവിന്ദ് ഗീതചേച്ചി 4 അഖില നാഥ് ഹരിത 5 ജാഫർ ഇടുക്കി 6 ഇന്ദ്രൻസ് വാസു 7 ബേസിൽ ജോസഫ് ജോബി 8 സാജു നവോദയ പട്ടി സൈമൺ 9 സുനിൽ സുഖദ ഫാ.
തോമസ് 10 ബിജുക്കുട്ടൻ സുരേഷ് 11 സാജൻ പല്ലുരുത്തി കരുണൻ 12 മഞ്ജൂ പിള്ള ഓമന 13 ജയശ്രീ ശിവദാസ് നിത്യ 14 രവീണ രവി ട്രീസ 15 ശിവകാമി സുറുമി പാട്ടരങ്ങ്
ഗാനങ്ങൾ : കലിക , ഹസീന എസ് കാനം ഈണം : രഞ്ജിൻ രാജ് നമ്പർ.
പാട്ട് പാട്ടുകാർ രാഗം 1 "ഇനിയും" ഹെഷാം അബ്ദുൾ വഹാബ് നിരഞ്ജ് സുരേഷ് 2 "കനക മുല്ല" മുഹമ്മദ് മഖ്‌ബൂൽ മൻസൂർ ജ്യോത്സന രാധാകൃഷ്ണൻ 3 "മകരമാസ" ധർമ്മജൻ ബോൾഗാട്ടി ,സായ് ഭദ്ര, കലിക,ഇഷാത 4 "നീലരാവിൽ" എം ജി ശ്രീകുമാർ , സുജാത മോഹൻ 5 "പാരിജാത പൂ" വിഷ്ണു ഉണ്ണികൃഷ്ണൻ പരാമർശങ്ങൾ ബാഹ്യ ലിങ്കുകൾ Nithyaharitha Nayakan ഇന്റർനെറ്റ് മൂവി ഡാറ്റാബേസിൽ
നിത്യഹരിതവനം ഇംഗ്ലീഷ് വിലാസം https://ml.wikipedia.org/wiki/Evergreen_forest ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളത്തിൽ ഗവിയിലെ നിത്യഹരിതവനം ഓസ്ട്രേലിയയിലെ ക്യൂൻസ്‌ലാഡിലെ ഡെയിൻട്രീ നിത്യഹരിതവനം
വർഷം മുഴുവൻ പച്ചിലകൾ‌ നിലനിർത്തുന്ന വൃക്ഷങ്ങളടങ്ങിയ വനങ്ങളാണ് നിത്യഹരിതവനങ്ങൾ .
നിത്യഹരിതവനങ്ങളിലെ വൃക്ഷങ്ങൾ സാവധാനം ഇലപൊഴിക്കുന്നതിനാലും ഇലപൊഴിയുന്നതിനോടൊപ്പം പുതിയ ഇലകൾ ഉണ്ടാകുകയും ചെയ്യുന്നതിനാൽ മരങ്ങളിൽ പൂർണ്ണമായും ഇലയില്ലാത്ത അവസരങ്ങൾ ഉണ്ടായിരിക്കില്ല.
ഇതര വനങ്ങളെ അപേക്ഷിച്ച് ഋതുഭേദങ്ങൾക്കനുസൃതമായി ഉണ്ടാകുന്ന ഇല പൊഴിച്ചിൽ കാര്യമായി ബാധിക്കാറില്ല എന്നതും സദാ പച്ചപ്പ് നിലനിർത്താൻ നിത്യഹരിതവനങ്ങളെ പര്യാപ്തമാക്കുന്നു.
വൃക്ഷയിനങ്ങളുടെ ആധിക്യമാണ് നിത്യഹരിത വനങ്ങളുടെ പ്രധാന സവിശേഷത.
ഉയർന്ന താപനിലയും ജലലഭ്യതയുമാണ് ഈ വനങ്ങളുടെ മറ്റൊരു പ്രത്യേകത.
ഒരേ ഇനം വൃക്ഷങ്ങൾ കൂട്ടത്തോടെ വളരുന്ന പ്രവണത നിത്യഹരിതവനങ്ങളിൽ ദുർലഭമായിരിക്കും.
മിക്കപ്പോഴും അഞ്ചു മീറ്ററിൽ കൂടുതൽ ചുറ്റളവുള്ള വൻമരങ്ങളെ ഇവിടെ കാണാൻ കഴിയും.
വലിപ്പമേറിയ ഇലകൾ, ഭൂരിഭാഗവും മിനുസമേറിയതും നേർത്തതുമായ (1-2 മി.മീ.) വൃക്ഷചർമം, മാംസളമായ ഫലങ്ങൾ എന്നിവയും നിത്യഹരിതവനങ്ങളിലെ വൃക്ഷങ്ങളെ വ്യതിരിക്തമാക്കുന്നു.
ഇന്ത്യയിൽ അസമും പശ്ചിമഘട്ട വനനിരകളും ഇത്തരം പ്രദേശങ്ങളെ ഉൾക്കൊള്ളുന്നു.
സാധാരണയായി നിത്യഹരിത വനങ്ങൾ കനത്ത മഴ ലഭിക്കുന്ന പ്രദേശത്താണ്‌ കാണാറുള്ളത്‌.
കാലാവസ്ഥ, വൃക്ഷങ്ങളിലെ ഇലകളുടെ പ്രത്യേകതകൾ എന്നിവയെ അടിസ്ഥാനമാക്കിയാണ് നിത്യഹരിതവനങ്ങളെ വർഗീകരിക്കുന്നത്.
ഉഷ്ണമേഖല (tropical), മധ്യ(middle), ബോറിയൽ (boreal) അക്ഷാംശങ്ങളിലായാണ് നിത്യഹരിതവനങ്ങൾ വ്യാപിച്ചിരിക്കുന്നത്.
യുണൈറ്റഡ് നേഷൻസ് എൻവിറോൺമെന്റ് പ്രോഗ്രാമിന്റെ വേൾഡ് കൺസർവേഷൻ മോണിറ്ററിങ് സെന്ററിന്റെ (UNEP-WCMC) വനവർഗീകരണ രീതിപ്രകാരം ഉഷ്ണമേഖലാപ്രദേശത്ത് കാണപ്പെടുന്ന നിത്യഹരിതവനങ്ങളാണ് മഴക്കാടുകൾ (Rainforests).
സൂച്യാകാര ഇലകളോട് (needle leaf) കൂടിയവ, വീതിയേറിയ ഇലകളോടു (broad leaf) കൂടിയവ എന്നീ രണ്ട് തരം നിത്യഹരിത വനങ്ങളാണ് മിതോഷ്ണമേഖലയിലും ബോറിയൽ മേഖലയിലുമായി കാണപ്പെടുന്നത്.
ഉഷ്ണമേഖലാ മഴക്കാടുകൾ
വാർഷിക വർഷപാതവും 15-30ബ്ബര ശരാശരി താപനിലയുമുള്ള പ്രദേശങ്ങളാണിവ.
മരത്തവളകൾ, പുലി, ഷഡ്പദങ്ങൾ, ഉറുമ്പുതീനികൾ തുടങ്ങിയവ ഉഷ്ണമേഖലാ മഴക്കാടുകളിൽ സുലഭമാണ്.
ബോറിയൽ വനങ്ങൾ.
വടക്കേ അമേരിക്കയുടെ വടക്കൻ പ്രദേശങ്ങൾ, ഏഷ്യയുടെ ചില പ്രദേശങ്ങൾ യൂറോപ്പിന്റെ വടക്കുഭാഗം എന്നിവിടങ്ങളിലാണ് ബോറിയൽ വനങ്ങൾ വ്യാപിച്ചിരിക്കുന്നത്.
തൈഗ (taiga) എന്ന പേരിലും ഇവ അറിയപ്പെടുന്നു.
വനകമാനത്തിൽ 20 മീറ്ററോളം ഉയരത്തിൽ വളരുന്ന വൃക്ഷങ്ങളെ കാണാം.
ഇവിടുത്തെ വൃക്ഷങ്ങളിൽ അധികവും സ്പ്രൂസ്, ഫിർ, പൈൻ തുടങ്ങിയ സൂചി ഇലകളോടു കൂടിയ നിത്യഹരിത വൃക്ഷങ്ങളാണ്.
ചെറു സസ്തനികൾക്കു പുറമേ കരടി, ബീവർ തുടങ്ങിയ ജന്തുക്കളും കഴുകൻ, വാർബിൾ, മരംകൊത്തി തുടങ്ങിയ പക്ഷികളും ഉൾപ്പെടുന്നതാണ് ബോറിയൽ വനങ്ങളിലെ ജന്തുജാലം.
മിതോഷ്ണ മേഖലാ നിത്യഹരിതവനങ്ങൾ
വടക്കേ അമേരിക്കയുടെ വടക്ക്-പടിഞ്ഞാറൻ പ്രദേശങ്ങൾ, പടിഞ്ഞാറൻ ചിലി, തെക്കുകിഴക്കൻ ആസ്റ്റ്രേലിയ, ടാസ്മാനിയ, ന്യൂസിലൻഡ് എന്നിവിടങ്ങളിലാണ് മിതോഷ്ണ മേഖലാ നിത്യഹരിതവനങ്ങൾ (Temperate evergreen forests)കാണപ്പെടുന്നത്.
കുത്തനെയുള്ള ചരിവുകളിൽ സ്ഥിതിചെയ്യുന്ന ഈ വനങ്ങളിൽ പടിഞ്ഞാറൻ കാറ്റ് യഥേഷ്ടം ലഭിക്കും.
ഉയർന്നതോതിലുള്ള മഴ ഈ വനങ്ങളുടെ മറ്റൊരു പ്രത്യേകതയാണ്.
ഏറ്റവും ഉയരംകൂടിയ വൃക്ഷമായ സെക്വോയ വടക്കേ അമേരിക്കയിലെ നിത്യഹരിതവനങ്ങളിലാണ് കാണപ്പെടുന്നത്.
ഇവിടെ 75 ശതമാനത്തോളവും ഫിർ, സ്പ്രൂസ്, ഹെംലോക്ക്, റെഡ് സെഡാർ തുടങ്ങിയ സൂചി ഇല വൃക്ഷങ്ങളാണ് ഉള്ളത്.
ചിലിയിൽ ആന്റിസ് പർവതത്തിന്റെ വശങ്ങളിലാണ് ഇത്തരം വനങ്ങൾ കാണപ്പെടുന്നത്.
നിത്യഹരിത വൃക്ഷങ്ങളോടൊപ്പം ചില ഇലപൊഴിയും വൃക്ഷങ്ങളെയും ഇവിടെ കാണാം.
നിത്യഹരിത കുറ്റിച്ചെടികൾ കൊണ്ട് അടിക്കാട് (understorey) സമ്പന്നമായിരിക്കുന്നു.
പറക്കാൻ കഴിവില്ലാത്ത കിവി പക്ഷികൾ ന്യൂസിലൻഡിലെ നിത്യഹരിത വനങ്ങളിൽ സാധാരണമാണ്.
ലെബനൻ, മൊറോക്കോ തുടങ്ങിയ മെഡിറ്ററേനിയൻ രാജ്യങ്ങളിലാണ് വീതിയുള്ള ഇലകളോടുകൂടിയ നിത്യഹരിതവനങ്ങൾ സ്ഥിതിചെയ്യുന്നത്.
കാഠിന്യമേറിയ തടി ഇവിടുത്തെ വൃക്ഷങ്ങളുടെ പ്രത്യേകതയാണ്.
മണലിന്റെ അംശം കൂടുതലുള്ള മണ്ണിൽ വളരുന്ന ഈ വൃക്ഷങ്ങൾക്ക് കാട്ടുതീ, വരൾച്ച തുടങ്ങിയ പ്രതികൂല കാലാവസ്ഥകളെ അതിജീവിക്കാനുള്ള കഴിവുണ്ട്.
ഓക്ക് മരങ്ങളാണ് ഇവിടെ കൂടുതലായി കാണപ്പെടുന്നത്.
ആഫ്രിക്കയുടെ തെക്കുഭാഗങ്ങൾ, തെക്ക്-പടിഞ്ഞാറൻ ആസ്റ്റ്രേലിയ തുടങ്ങിയ ഇടങ്ങളിലും ഇത്തരം വനങ്ങൾ കാണാൻ കഴിയും.
കാനറി ദ്വീപുകളിൽ ഉള്ള നിത്യഹരിതവനങ്ങളിൽ ലോറൽ വൃക്ഷങ്ങളാണ് കൂടുതൽ.
ഷഡ്പദങ്ങളുടെ, പ്രത്യേകിച്ചു ചിത്രശലഭങ്ങളുടെ വൈവിധ്യത്താൽ സമ്പന്നമാണ് ഈ വനങ്ങൾ.
കൂടാതെ നിരവധി ഇനം പാമ്പുകളും പല്ലികളും ഇവിടെ കാണപ്പെടുന്നുണ്ട്.
പൂർണമായും നിത്യഹരിതവനങ്ങൾ എന്നു പറയാൻ കഴിയില്ലെങ്കിലും നിത്യഹരിതവൃക്ഷങ്ങൾ ധാരാളമുള്ള ഒരു വനവിഭാഗമാണ് അർധനിത്യഹരിതവനങ്ങൾ (Semi evergreen forests).
നിത്യഹരിത വനങ്ങൾക്കും നനവാർന്ന ഇലപൊഴിയും കാടുകൾക്കും മധ്യേ സംക്രമണ ഘട്ടത്തിലുള്ള (transitional stage) വനങ്ങളാണിവ.
ഒന്നാംതട്ടിൽ നിത്യഹരിതവൃക്ഷങ്ങൾക്കൊപ്പം ഇലപൊഴിയും (deciduous) വൃക്ഷങ്ങളെയും കാണാൻ കഴിയും.
താഴെത്തട്ടിലുള്ള വൃക്ഷങ്ങളെല്ലാം നിത്യഹരിത വനങ്ങൾക്ക് സമാനമായവയാണ്.
ഇവിടെയുള്ളതിൽ 50-70 ശതമാനവും നിത്യഹരിത വൃക്ഷങ്ങൾ ആയിരിക്കും.
പുഷ്പിക്കുന്നതിനും കായ് ഉണ്ടാകുന്നതിനും പ്രത്യേകകാലം (season) ഉണ്ടായിരിക്കും എന്നതാണ് ഇവയ്ക്ക് നിത്യഹരിത വനങ്ങളിൽനിന്നുള്ള വ്യത്യാസം.
താരതമ്യേന ദൈർഘ്യമേറിയ വരണ്ടകാലാവസ്ഥയാണ് ഇവിടെ അനുഭവപ്പെടുന്നത്.
ഇന്ത്യയിൽ നിത്യഹരിതവനങ്ങൾ പ്രധാനമായും ആൻഡമാൻ നിക്കോബാർ ദ്വീപുകൾ , പശ്ചിമഘട്ടം , വടക്ക്-കിഴക്കൻ സംസ്ഥാനങ്ങൾ എന്നിവിടങ്ങളിലാണ് വ്യാപിച്ചിരിക്കുന്നത്.
സ്പീഷീസ് വൈവിധ്യം കൊണ്ട് (200-ലധികം സ്പീഷീസ്) ശ്രദ്ധേയമായതാണ് ആൻഡമാൻ നിക്കോബാർ ദ്വീപസമൂഹം.
ഇവിടെ നിത്യഹരിത- അർദ്ധ നിത്യഹരിത വൃക്ഷങ്ങൾ ഇടതൂർന്ന് കാണപ്പെടുന്നു.
നിത്യഹരിത വനങ്ങളുടെ സാന്നിധ്യം എടുത്തുപറയേണ്ട ഒരു പ്രദേശമാണ് പശ്ചിമഘട്ടം.
45 മീറ്ററിൽ അധികം ഉയരത്തിൽ വളരുന്ന വൃക്ഷങ്ങളെ ഇവിടെ കാണാം.
ഫേണുകൾ, പന്നൽച്ചെടികൾ , ഓർക്കിഡുകൾ തുടങ്ങിയവയുടെ നിരവധി വന്യ ഇനങ്ങളും ഇവിടെ വളരുന്നുണ്ട്.
ചൂരൽ , മുള എന്നിവയും പശ്ചിമഘട്ടത്തിലെ നിത്യഹരിതവനങ്ങളിൽ വ്യാപകമായി കാണപ്പെടുന്നുണ്ട്.
ഇന്ത്യയിലെ ജൈവവൈവിധ്യത്തിന്റെ മൂന്നിൽ രണ്ടുഭാഗവും പശ്ചിമഘട്ടത്തിലാണുള്ളത്.
സമുദ്രനിരപ്പിൽ നിന്നും 250-1700 മീറ്റർ ഉയരത്തിൽ വ്യാപിച്ചിരിക്കുന്ന നിത്യഹരിതവനങ്ങളിലെ വാർഷിക വർഷപാതം 1500-5000 മില്ലീമീറ്ററിനു മധ്യേയാണ്.
പാലി , നാങ്ക് , കലോഫിലം തുടങ്ങിയ വൃക്ഷങ്ങൾ ഇവിടെ സാധാരണമാണ്.
വടക്കുകിഴൻ സംസ്ഥാനങ്ങളിൽ, അസം താഴ്വരകളിലെ താഴ്ന്ന പ്രദേശങ്ങളിൽ മഴക്കാടുകളാണുള്ളത്.
ഇവിടെ 2300 മി.മീ.
-ൽ അധികമാണ് വാർഷിക വർഷപാതം.
അസം താഴ്വരയിൽ 50 മീറ്ററിൽ അധികം ഉയരത്തിലും ഏഴു മീറ്ററോളം വണ്ണത്തിലും വളരുന്ന ഷോറിയ അസമിക്ക എന്ന വൃക്ഷം വ്യാപകമായി കാണപ്പെടുന്നു.
ഇതും കാണുക കേരളത്തിലെ നിത്യഹരിതവനങ്ങൾ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നിത്യഹരിതവനങ്ങൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിത്യാനന്ദ ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Nithyananda_Temple
കേരളത്തിൽ കാസർഗോഡ് ജില്ലയിലെ കാഞ്ഞങ്ങാട് ഗുരുവനത്ത് സ്ഥിതി ചെയ്യുന്ന ഒരു ക്ഷേത്രമാണ് നിത്യാനന്ദ ക്ഷേത്രം .
സ്വാമി നിത്യാനന്ദൻ സ്വയം 44 ഗുഹകളുണ്ടാക്കി ഇവിടെ തപസനുഷ്ഠിച്ചു.
ഈ ഗുഹകൾക്കു മുകളിലായി പടുത്തുയർത്തിയ ക്ഷേത്രമാണ് നിത്യാനന്ദ ക്ഷേത്രം.
2011 മേയ് 5-നാണ് നിത്യാനന്ദയുടെ വിഗ്രഹ പ്രതിഷ്ഠ നടന്നത് .
44 കരിങ്കൽ തൂണുകളിലാണ് ക്ഷേത്ര നിർമ്മാണം.
പഞ്ചലോഹത്തിൽ നിർമ്മിച്ചിരിക്കുന്ന 60 ലക്ഷം രൂപ വിലമതിക്കുന്നതാണ് വിഗ്രഹം.
മുംബൈയിലാണ് വിഗ്രഹം നിർമ്മിച്ചത്.
ഗുരുവനത്തിൽ പണ്ട് നിലനിന്നിരുന്ന ക്ഷേത്രം കാലപ്പഴക്കത്താൽ നശിച്ചതിനാൽ ആ ക്ഷേത്രം പൊളിച്ച് കുഴിയെടുത്ത് ജലനിരപ്പിൽ നിന്ന് കെട്ടി ഉയർത്തിയാണ് പുതിയ ക്ഷേത്രം പൂർത്തിയാക്കിയത് .
കരിങ്കൽ മാത്രം ഉപയോഗിച്ച് നിർമ്മിച്ച ഭിത്തികളും ചെമ്പ് പാകിയ മേൽക്കൂരയും ക്ഷേത്രത്തിന്റെ ആകർഷണീയതയാണ്.
കുന്നിൻമുകളിൽ നിന്നും ഒഴുകുന്ന തീർഥജലം ക്ഷേത്രത്തിനടിയിലൂടെ മുൻഭാഗത്തെ പാപനാശിനിയിൽ എത്തിച്ചേരുന്നതിനായി സൗകര്യം ഉണ്ടാക്കിയിരിക്കുന്നു.
അവലംബം പുറത്തേക്കുള്ള കണ്ണികൾ Nithyananda's Caves at Kanhangad
നേഹ കക്കാർ
നേഹ കക്കാർ ഒരു ഇന്ത്യൻ പിന്നണിഗായികയാണ്.
2006 ൽ “ഇന്ത്യൻ ഐഡൽ” സീസൺ 2 എന്ന റിയാലിറ്റി ഷോയിൽ മത്സരാർത്ഥിയായിരുന്നു.
2008 ൽ “നേഹ ദ റോക്ക്സ്റ്റാർ” എന്ന പേരിൽ ഒരു ആൽബം പുറത്തിറക്കിയിരുന്നു.
ഇതിൻറെ സംഗീതസംവിധാനം നിർവ്വഹിച്ചിത് മീറ്റ് ബ്രദേർസ് ആയിരുന്നു.
ഉത്തർപ്രദേശിലെ ഋഷികേശിൽ 1988 ജൂൺ 6 നാണ് നേഹ കക്കാർ ജനിച്ചത്.
സഹോദരങ്ങളായ സോനു കക്കാർ, ടോണി കക്കാർ എന്നിവരോടൊപ്പമാണ് അവർ ഡൽഹിയിലെത്തിയത്.
ഇന്ത്യൻ ഐഡൽ സീസണ് 2 വിൽ പങ്കെടുക്കാൻ തയ്യാറാകുമ്പോൾ അവർ ഡൽഹിയിലെ ന്യൂ ഹോളി പബ്ലിക് സ്കൂളിൽ പതിനൊന്നാം ക്ലാസ് വിദ്യാർത്ഥിനിയായിരുന്നു.
നിത്യജീവിതം തള്ളിനീക്കുന്നതിനായി തൻറെ പിതാവ് എത്രമാത്രം കഷ്ടപ്പെട്ടിരുന്നുവെന്നുള്ള ഹൃദയസ്പർശിയായ ഓർമ്മകൾ അവർ ഒരു ടിവി ഷോയിൽ പങ്കുവച്ചിരുന്നു.
അവർ ഒരു ചെറിയ കുട്ടിയായിരിക്കുമ്പോൾ പിതാവ് ഉപജീവനത്തിനായി അവരുടെ മൂത്ത സഹോദരി (സോനു കക്കാർ പഠനം നടത്തുന്ന കോളജിനു പുറത്ത് സമൂസ വില്ക്കാറുണ്ടായിരുന്നു.
1988 ജൂൺ 6 ന് ഉത്തരാഖണ്ഡിലെ ഋഷികേശിലാണ് കക്കർ ജനിച്ചത്.
ആലപിച്ച ഗാനങ്ങൾ വർഷം തലക്കെട്ട് ചിത്രം / ആൽബം സഹഗായകർ ഉറവിടം 2009 "Blue (theme)" Blue Blaaze , Raqeeb Alam, Sonu Kakkar , Jaspreet Jasz , Dilshad Khan 2009 "Hai Rama" Meerabai Not Out 2009 Title Track Na Aana Is Des Laado 2010 "Neeve Na Neeve Na" Kedi Arijit Singh 2011 "Woh Ek Pal" Not a Love Story 2012 "Second Hand Jawani" Cocktail Miss Pooja , Nakash Aziz 2012 "SRK Anthem" - 2012 "Satan" - Yo Yo Honey Singh 2013 "Botal khol" Prague Tony Kakkar 2013 "Dhating Naach" Phata Poster Nikhla Hero Nakash Aziz 2013 "Hanju" - Meiyang Chang 2014 "Sunny Sunny" Yaariyan Yo Yo Honey Singh 2014 "London Thumakda" Queen Labh Janjua , Sonu Kakkar 2014 "Party Shoes" Bindaas Shadaab Hashmi 2014 "Manali Trance" The Shaukeens Lil Golu, Honey Singh 2014 "Johny Ho Dafaa" - Tony Kakkar 2015 "Ek Do Teen Chaar" Ek Paheli Leela Tony Kakkar 2015 "Aao Raja" Gabbar is Back Yo Yo Honey Singh 2015 "Maa Tu Bata" - Tony Kakkar 2015 "Akhiyan" - Bohemia and Tony Kakkar 2015 "Akhiyan (Unplugged)" - Bohemia and Tony Kakkar 2015 "Magic Mamoni" Agnee 2 2015 "Pyaar Te Jaguar" - Harshit Tomar , JSL Singh 2015 "We Will Rock the World" Calendar Girls Meet Bros , Khushboo Grewal 2015 "Tu Isaq Mera" Hate Story 3 Meet Bros , Earl Edger 2015 "Wedding Da Season" - Mika Singh 2015 "Car Mein Music Baja" - Tony Kakkar 2015 "Tukur Tukur" Dilwale Arijit Singh , Kanika Kapoor , Siddharth Mahadevan , Nakash Aziz 2015 "Patt Lainge" Desi Rockstar 2 Gippy Grewal 2016 "Dekhega Raja Trailer" Mastizaade Nakash Aziz 2016 "Humne Pee Rakhi Hai" Sanam Re Jaz Dhami , Ikka Singh 2016 "Akkad Bakkad" Badshah 2016 "Dono Ke Dono" Loveshhuda Parichay 2016 " Chitta Kukkad " Gippy Grewal 2016 "Kar Gayi Chull" Kapoor Sons Badshah , Fazilpuria, Sukriti Kakar 2016 "Let's Talk About Love" Baaghi Raftaar 2016 "Do Peg Maar" One Night Stand 2016 "Kala Chashma" Baar Baar Dekho 2016 "Gal Ban Gayi" Gal Ban Gayi Meet Bros , Yo Yo Honey Singh , Sukhbir 2016 "Phone Mein Teri Photo" Phone Mein Teri Photo 2016 "Ki Kariye Nachna Aaonda Nahin" Tum Bin 2 Hardy Sandhu , Raftaar 2016 "Maahi Ve" Wajah Tum Ho Amit Gupta 2016 "O Jaaniya" Force 2 2016 "Mile Ho Tum (Reprise)" Fever (2016 film) Tony Kakkar 2016 "Naina" Dangal Pritam Chakraborty 2016 "Nachna" - Iraj Chingy Ft. Neha Kakkar, Yama Buddha Tony T 2017 "Cheez Badi" Machine Udit Narayan വിഷയാനുബന്ധം ↑ {{ cite web }} : Italic or bold markup not allowed in: | publisher= ( help ) ↑ http://www.mid-day.com/articles/how-neha-kakkars-decision-to-give-the-selfie-a-twist-changed-her-life/17034179 ↑ {{ cite web }} : Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help ) ↑ {{ cite news }} : Check | url= value ( help ) ; Missing or empty | title= ( help ) 1 2 3 {{ cite web }} : Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help ) 1 2 {{ cite web }} : Italic or bold markup not allowed in: | publisher= ( help ) ↑ {{ cite web }} : Italic or bold markup not allowed in: | publisher= ( help ) ↑ ↑ ↑ ↑ ↑ 1 2 ↑
നേഹ അഗർവാൾ ഇംഗ്ലീഷ് വിലാസം https://ml.wikipedia.org/wiki/Neha_Aggarwal
ഇന്ത്യയിൽ നിന്നുള്ള പ്രശസ്തയായ ടേബിൾ ടെന്നീസ് താരമാണ് നേഹ അഗർവാൾ.
ഇംഗ്ലീഷ്: Neha Aggarwal (ജനനം:11 ജനുവരി1990).
2008 ലെ ബെയ്ജിങ്ങ് ഒളിമ്പിക്സിൽ ഈ ഇനത്തിൽ പങ്കെടുത്ത എക താരവും നേഹയാണ്.
പൗളമി ഘട്ടക്കിനെയും മോമ ദാസിനേയും തോല്പിച്ചാണ് ഈ നേട്ടം നേഹ കരസ്ഥമാക്കിയത്.
ജീവിരേഖ
1990 ജനുവരി 11 നു ഡൽഹിയിൽ ജനിച്ചു.
ഡൽഹിയിലെ അർ.
കെ. പുരത്തുള്ള സർക്കാർ വിദ്യാലയത്തിലാണ് പ്രാഥമിക വിദ്യാഭ്യാസം പൂർത്തിയാക്കിയത്.
സ്കൂളിൽ പഠിക്കുന്ന സമയത്ത് അഹമ്മദാബാദിലും കൊൽക്കത്തയിലും നടന്ന ദേശീയ ചാമ്പ്യൻഷിപ്പുകളിൽ ദേശീയ ചാമ്പ്യനായി.
ഒളിമ്പിക്സ് മത്സരത്തിൽ മെഡൽ നേടാനായില്ല.
ഇപ്പോൾ അമേരിക്കയിലെ ന്യൂയോർക്കിലുള്ള കൊളംബിയ സർവകലാശാലയിൽ നിന്ന് സ്പോർട്ട്സ് മാനേജ്മെന്റിൽ ബിരുദാനന്തരബിരുദപഠനം നടത്തുന്നു.
{{Reflist}} 1 2 ↑
നേഹ ഗോയൽ
നേഹ ഗോയൽ (ജനനം:15 നവംബർ 1996) ഇന്ത്യൻ ഹോക്കി താരവും ദേശീയ ടീമിൽ അംഗവുമാണ്.
ഹരിയാനക്കാരിയായ നേഹ മിഡ് ഫീൽഡറായാണ് കളിക്കുന്നത്.
നേഹ ഗോയൽ ഹരിയാനയിലെ സോനിപത് സ്വദേശിയാണ്.
വളരെ പാവപ്പെട്ട കുടുംബത്തിൽ നിന്നുവരുന്ന നേഹക്ക് രണ്ട് ജ്യേഷ്ഠത്തിമാരുണ്ട്.
നേഹയുടെ അച്ഛൻ കൂലിവേലക്കാരനാണ്, അമ്മ വീട്ടുജോലിചെയ്യുന്നു.
ഹോക്കി സ്റ്റിക്കുകൾ, ഷൂ, മറ്റ് കളി ഉപകരണങ്ങൾ എന്നിവവാങ്ങാനും ഡയറ്റ് പാലിക്കാനും നേഹയുടെ കുടുംബം വളരെയധികം കഷ്ടപ്പെട്ടിട്ടുണ്ട്.
നേഹയുടെ കൂട്ടുകാരിയാണ് നേഹയെ ഹോക്കി കളിയുമായി പരിചയപ്പെടുത്തിയത്.
മുൻ ഇന്ത്യൻ ക്യാപ്റ്റൻ പ്രിതം റാണി സിവാച്ചിന്റെ അക്കാദമിയിൽ ഹോക്കി പരിശീലനം ആരംഭിച്ചു.
തകറാം സീനിയർ സെക്കൻററി സ്കൂളിലെ വിദ്യാലയത്തിൽ ഗോയൽ സ്കൂൾ വിദ്യാഭ്യാസം പൂർത്തിയാക്കി.
2014 ലാണ് നേഹ ഇന്ത്യൻ സീനിയർ ടീമിൽ ഇടംപിടിച്ചത് .
നേഹയുടെ ആദ്യ മാച്ച് ഗ്ലാസ്ഗോയിൽ വച്ച് എഫ്ഐഎച് ചാമ്പ്യൻസ് ചലഞ്ച് ആയിരുന്നു
ലണ്ടനിൽ വച്ച് നടന്ന 2018 ഹോക്കി ലോകകപ്പിലെ ഇന്ത്യൻ ടീമിൽ നേഹ അംഗമായിരുന്നു.
ഇന്ത്യയുടെ ആദ്യമാച്ചിൽ ഇന്ത്യ ആതിധേയരാജ്യമായ ഇംഗ്ലണ്ടിനെയാണ് എതിരിട്ടത്.
ഗോയൽ കളിതീരുന്നതിന് 25 മിനുട്ട് മുൻപ് ഇന്ത്യക്ക് ലീഡ് നേടിക്കൊടുത്തു.
പക്ഷെ ഇംഗ്ലണ്ട് മറുപടി ഗോളിൽ സമനില പിടിക്കുകയും മാച്ച് സമനിലയിൽ അവസാനിക്കുകയും ചെയ്തു.
നേഹ ദീക്ഷിത് ഇംഗ്ലീഷ് വിലാസം https://ml.wikipedia.org/wiki/Neha_Dixit
രാഷ്ട്രീയം, ലിംഗഭേദം, സാമൂഹിക നീതി എന്നിവയിൽ പ്രവർത്തിക്കുന്ന ഒരു ഇന്ത്യൻ ഫ്രീലാൻസ് ജേണലിസ്റ്റാണ് നേഹ ദീക്ഷിത് .
അശോക സർവകലാശാലയിലെ വിസിറ്റിംഗ് ഫാക്കൽറ്റിയായ അവർ ചമേലി ദേവി ജെയിൻ അവാർഡും (2016) CPJ ഇന്റർനാഷണൽ പ്രസ് ഫ്രീഡം അവാർഡും (2019) നേടിയിട്ടുണ്ട്.
നേഹ ലഖ്‌നൗവിലെ സ്‌കൂളിലെ പഠന ശേഷം ഡൽഹി യൂണിവേഴ്‌സിറ്റിയിലെ മിറാൻഡ ഹൗസിൽ നിന്ന് ഇംഗ്ലീഷ് സാഹിത്യത്തിൽ ബിരുദം നേടി.
അതിനുശേഷം അവർ ന്യൂഡൽഹിയിലെ ജാമിയ മിലിയ ഇസ്ലാമിയയിലെ എജെകെ മാസ് കമ്മ്യൂണിക്കേഷൻ റിസർച്ച് സെന്ററിൽ നിന്ന് കൺവെർജന്റ് ജേണലിസത്തിൽ ബിരുദാനന്തര ബിരുദം നേടി.
തെഹൽകയിൽ അന്വേഷണാത്മക പത്രപ്രവർത്തകയായി തന്റെ കരിയർ ആരംഭിച്ച നേഹ പിന്നീട് ഇന്ത്യ ടുഡേയുടെ പ്രത്യേക അന്വേഷണ സംഘത്തിലേക്ക് മാറി.
2013 മുതൽ അവർ ഒരു ഫ്രീലാൻസർ ആയിരുന്നു.
അവരുടെ കൃതികൾ ദി വയർ , അൽ ജസീറ , ഔട്ട്‌ലുക്ക് , ദ ന്യൂയോർക്ക് ടൈംസ് , ദ കാരവൻ , ഹിമാൽ സൗത്തേഷ്യൻ, ദി വാഷിംഗ്ടൺ പോസ്റ്റ് എന്നിവയിൽ പ്രസിദ്ധീകരിച്ചിട്ടുണ്ട്.
ശ്രദ്ധേയമായ റിപ്പോർട്ടുകളും പുരസ്കാരങ്ങളും
2014 ഓഗസ്റ്റിൽ, 2013ലെ മുസാഫർനഗർ കലാപത്തിൽ ബലാത്സംഗത്തെ അതിജീവിച്ച ഏഴുപേർ അഭിമുഖീകരിച്ച സാഹചര്യങ്ങൾ ദീക്ഷിത് വിശദീകരിച്ചു.
ഇത് അവർക്ക് ഇന്റർനാഷണൽ ജേണലിസത്തിൽ 2014-ലെ കുർട്ട് ഷോർക്ക് അവാർഡും 2015-ലെ പ്രസ് ഇൻസ്റ്റിറ്റ്യൂട്ട് ഓഫ് ഇന്ത്യ-റെഡ് ക്രോസ് അവാർഡും നേടിക്കൊടുത്തു.
2016-ൽ, ദീക്ഷിത് അസമിൽ നിന്ന് 31 പെൺകുട്ടികളെ തട്ടിക്കൊണ്ടുപോയത് "ദേശീയവാദ ആശയങ്ങൾ" പകരുന്നതിനായി ഒരു ഹിന്ദു ദേശീയ സംഘടന അവരെ തട്ടിക്കൊണ്ടുപോയത് വിവരിച്ചു (ഔട്ട്‌ലുക്കിനായി) - തുടർന്ന് ദീക്ഷിതിനെതിരെ ഒരു ക്രിമിനൽ മാനനഷ്ടക്കേസ് ഫയൽ ചെയ്തു.
അതേ വർഷം തന്നെ, ഇന്ത്യയിലെ വനിതാ മാധ്യമപ്രവർത്തകർക്കുള്ള പരമോന്നത ബഹുമതിയായ ചമേലി ദേവി ജെയിൻ അവാർഡും അവർക്ക് ലഭിച്ചു.
അതിൽ അവരുടെ സൂക്ഷ്മമായ കവറേജും ഉൾപ്പെട്ട വസ്തുതകളുടെ ക്രോസ്-ചെക്കിംഗും പ്രത്യേകിച്ചും പ്രശംസിക്കപ്പെട്ടു.
2018-ൽ, ഫാർമ ഭീമൻമാരുടെ നിയമവിരുദ്ധമായ മരുന്ന് പരീക്ഷണങ്ങളിൽ പങ്കെടുക്കുന്നതിലേക്ക് അധാർമ്മികമായി ആകർഷിക്കപ്പെട്ട പാവപ്പെട്ട ഇന്ത്യക്കാരെക്കുറിച്ച് അവർ റിപ്പോർട്ട് ചെയ്തു.
2019-ൽ, ഉത്തർപ്രദേശിലെയും മറ്റ് സംസ്ഥാനങ്ങളിലെയും പോലീസ് സേനയുടെ നിയമവിരുദ്ധ കൊലപാതകങ്ങളുടെ ഒരു ശ്രേണി ദീക്ഷിത് പ്രസിദ്ധപ്പെടുത്തി, ഈ റിപ്പോർട്ട് വന്നതോടെ ഉയർന്ന റാങ്കിലുള്ള പോലീസ് ഉദ്യോഗസ്ഥരിൽ നിന്ന് അവർക്ക് ഭീഷണികൾ ലഭിച്ചു.
അവരുടെ റിപ്പോർട്ടുകൾ ഐക്യരാഷ്ട്രസഭയുടെ മനുഷ്യാവകാശ ഹൈക്കമ്മീഷണറുടെ ഓഫീസിനെ ആശങ്കാകുലരാക്കി.
അതേ വർഷം, അവർക്ക് സിപിജെ ഇന്റർനാഷണൽ പ്രസ് ഫ്രീഡം അവാർഡ് ലഭിച്ചു.
2016-ൽ, റിപ്പോർട്ടിംഗിനായി ഗ്രാഫിക് ഫോർമാറ്റ് ഉപയോഗിച്ച ആദ്യത്തെ ഇന്ത്യൻ പത്രപ്രവർത്തകരിൽ ഒരാളായിരുന്നു ദീക്ഷിത്.
ഇന്ത്യയിലെ സ്ത്രീകളെ ചൂഷണം ചെയ്യുന്നതിനെക്കുറിച്ചുള്ള 'ഫസ്റ്റ് ഹാൻഡ്: ഗ്രാഫിക് നോൺ-ഫിക്ഷൻ ഫ്രം ഇന്ത്യ' എന്ന കോമിക് ബുക്ക് ആന്തോളജിയിലേക്ക് അവർ "ദി ഗേൾ നോട്ട് ഫ്രം മദ്രാസ്" എന്ന ഒരു കഥ സംഭാവന ചെയ്തു.
സുബാൻ ബുക്‌സിന്റെ സൗത്ത് ഏഷ്യയിലെ ലൈംഗിക അതിക്രമങ്ങളുടെ സമാഹാരമായ ബ്രീച്ചിംഗ് ദ സിറ്റാഡലിലേക്ക് ദീക്ഷിത്, ഇന്ത്യയിലെ വിഭാഗീയ അക്രമത്തിനിടെയുള്ള ലൈംഗിക അതിക്രമങ്ങളെക്കുറിച്ചുള്ള ഒരു അധ്യായം സംഭാവന ചെയ്തു.
ഒരു ഇന്ത്യൻ ഡോക്യുമെന്ററി ഫിലിം മേക്കറായ നകുൽ സിംഗ് സാഹ്‌നിയെയാണ് നേഹ ദീക്ഷിത് വിവാഹം കഴിച്ചത്.
നേഹ ധൂപിയ ഇംഗ്ലീഷ് വിലാസം https://ml.wikipedia.org/wiki/Neha_Dhupia
ഇന്ത്യൻ ചലച്ചിത്രനടിയും, മോഡലും, 2002-ലെ ഫെമിന മിസ് ഇന്ത്യ ജേതാവുമാണ് നേഹ ധൂപിയ .
( ഹിന്ദി : नेहा धूपिया , ജനനം ഓഗസ്റ്റ് 27 , 1980 ) ജീവിതരേഖ
ഇന്ത്യൻ നേവി കമാൻഡറായിരുന്ന പ്രദീപ് സിംഗ് ധൂപിയയുടെയും , മൻപിന്ദറിൻറെയും (അമ്മ) മകളായി കൊച്ചിയിൽ ജനിച്ചു.
നേഹയുടെ സഹോദരൻറെ പേര് ഹർദീപ് എന്നാണ്.
നേവൽ പബ്ലിക് സ്കൂളിൽ പഠനമാരംഭിച്ച നേഹ ന്യൂ ഡൽഹിയിലെ ധൌല ക്വാനിലുള്ള ആർമ്മി പബ്ലിക് സ്കൂളിലും പഠിച്ചിട്ടുണ്ട്.
ജീസസ് ആൻഡ് മേരി കോളേജ് ന്യൂഡെൽഹിയിൽ നിന്ന് ബിരുദം നേടിയ നേഹ തൻറെ കലാജീവിതം ആരംഭിക്കുന്നത് രാജധാനി എന്ന ടെലി സീരിയലിലൂടെയാണ് അന്ന് നേഹയ്ക്ക് 19 വയസ്സായിരുന്നു പ്രായം.
2002ലെ മിസ്സ് ഇന്ത്യ യൂണിവേഴ്സ് കിരീടം അണിഞ്ഞ നേഹ ധൂപിയ 2002ലെ തന്നെ മിസ്സ് യൂണിവേഴ്സ് മത്സരത്തിലെ അവസാന പത്ത് മത്സരാർത്ഥികളിൽ ഒരാളായിരുന്നു.
നേഹയുടെ ആദ്യ ഹിന്ദി ചലച്ചിത്രം 2003ൽ പുറത്തിറങ്ങിയ കയാമത് ആണ്.
പിന്നീട് പുറത്തിറങ്ങിയ ജൂലി , ശീഷ , ക്യാ കൂൾ ഹെ ഹം , ഷൂട്ട് ഔട്ട് ലോഖണ്ട്‌വാല , ദസ് കഹാനിയാം എന്നി ചിത്രങ്ങൾ നേഹ ധൂപിയയുടെ ശ്രദ്ധിക്കപ്പെട്ട ചിത്രങ്ങളിൽ ചിലതാണ്.
അഭിനയിച്ച സിനിമകൾ 1994 മിന്നാരം 1997 പ്യാർ കിയ തൊ ഡർനാ ക്യാ 2000 നട്ടു ഒഡരു 2003 നിന്നെ ഇഷ്ട പഡ്ഡനു (തെലുഗു) 2003 കയാമത് 2003 മിസ്സ് ഇന്ത്യ 2004 ജൂലി 2004 രക്ത് 2005 സിസ്കിയാം 2005 ശീഷ (ഡബിൾ റോൾ) 2005 ക്യാ കൂൾ ഹെ ഹം 2005 ഗരം മസാല 2006 ഫൈറ്റ് ക്ലബ് 2006 തീസരി ആംഗ് 2006 ചുപ് ചുപ് കെ 2006 ഉത്താൻ 2007 ഡെൽഹി ഹൈറ്റ്സ് 2007 ഏക് ചാലിസ് കി ലാസ്റ്റ് ലോകൽ 2007 ഷൂട്ട് ഔട്ട് ലോകണ്ട്‌വാല 2007 ദസ് കഹാനിയാം 2008 മിത്യ 2008 രാം രാം ക്യാ ഹെ ഡ്രാമ 2008 സിംഗ് ഈസ് കിംഗ് പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Neha Dhupia
നേഹ പെൻഡ്സെ
പ്രധാനമായും സിനിമയിലും ടെലിവിഷനിലും പ്രവർത്തിക്കുന്ന ഒരു ഇന്ത്യൻ നടിയാണ് നേഹ പെൻഡ്സെ ബയാസ് (ജനനം 29 നവംബർ 1984).
ഹിന്ദി , മറാത്തി , തെലുങ്ക് , തമിഴ് , മലയാളം , കന്നഡ എന്നി ഭാഷകളിലുള്ള സിനിമകളിൽ അവർ അഭിനയിച്ചിട്ടുണ്ട്.
മേ ഐ കം ഇൻ മാഡം എന്ന ടെലിവിഷൻ പരമ്പരയിലെ സഞ്ജന ഹിതേഷി എന്ന കഥാപാത്രത്തിലൂടെയാണ് അവർ കൂടുതലായും അറിയപ്പെടുന്നത്.
ലൈഫ് ഓകെയിലാണ് ഇത് സംപ്രേഷണം ചെയ്തത്.
മറാത്തി നാടക ചിത്രമായ ജൂണിലെ അഭിനയത്തിന് അവർ പ്രേക്ഷക പ്രശംസ നേടിയിട്ടുണ്ട്.
മികച്ച നടിക്കുള്ള മറാത്തി ഫിലിംഫെയർ അവാർഡും അവർ നേടിയിട്ടുണ്ട്.
അവർ ജനിച്ചതും വളർന്നതും മുംബൈയിലാണ്.
2018-ൽ അവർ റിയാലിറ്റി ഷോയായ ബിഗ് ബോസ് 12- ൽ പങ്കെടുക്കുകയും മത്സരത്തിന്റെ 29-ാം ദിവസം അവർ പുറത്താക്കപ്പെടുകയും ചെയ്തിരുന്നു.
29 നവംബർ 1984 നാണ് ബോംബെയിലെ വിജയ് പെൻഡ്സെയുടെയും ശുഭാംഗി പെൻഡ്സെയുടെയും മകളായി നേഹ പെൻഡ്സെ ജനിച്ചത്.
അവർ അവിടെയാണ് സ്കൂൾ വിദ്യാഭ്യാസം പൂർത്തിയാക്കിയത്.
അവരുടെ സഹോദരിയാണ് നടി മീനാൽ പെൻഡ്സെ.
2020 ജനുവരി 5 ന് നേഹ പെൻഡ്സെ തൻ്റെ കാമുകൻ ശാർദുൽ സിംഗ് ബയാസുമായി വിവാഹിതയായി.
ഒരു അഭിമുഖത്തിൽ ഡേറ്റിംഗ് ആരംഭിച്ച് മൂന്ന് മാസത്തിന് ശേഷം ഏപ്രിലിൽ ശാർദുൽ വിവാഹാഭ്യർത്ഥന നടത്തിയതായി നേഹ വെളിപ്പെടുത്തിയിരുന്നു.
2019 ൻ്റെ തുടക്കത്തിൽ ദമ്പതികൾ ഡേറ്റിംഗ് ആരംഭിച്ചിരുന്നു.
വിവാഹശേഷം നേഹ തൻ്റെ പേര് മാറ്റി.
തൻ്റെ അവസാന പേരിനൊപ്പം ബയാസ് എന്നു കൂടി ചേർത്തു.
2019-ൽ ദി ടൈംസ് മോസ്റ്റ് ഡിസൈറബിൾ വുമണിൽ നേഹ പെൻഡ്സെ 49-ാം സ്ഥാനത്തായിരുന്നു.
ബാഹ്യ ലിങ്കുകൾ Neha Pendse എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് നേഹ പെൻഡ്സെ നേഹ പെൻഡ്സെ at Bollywood Hungama അവലംബം ↑ ↑ ↑ ↑ ↑ ↑ ↑ ↑
നേസോലാക്രിമൽ ഡക്റ്റ് ഇംഗ്ലീഷ് വിലാസം https://ml.wikipedia.org/wiki/Nasolacrimal_duct
കണ്ണിന്റെ ലാക്രിമൽ സഞ്ചിയിൽ നിന്ന് നേസൽ കാവിറ്റിയിലേക്ക് കണ്ണുനീർ കൊണ്ടുപോകുന്ന നാളിയാണ് നേസോലാക്രിമൽ ഡക്റ്റ് ( ടിയർ ഡക്റ്റ് എന്നും അറിയപ്പെടുന്നു) എന്ന് അറിയപ്പെടുന്നത്.